স্টাফ রিপোর্টার ॥ বানিয়াচং উপজেলার গুনই গ্রামের দুর্ধর্ষ ডাকাত ১২ বছরের সাজাপ্রাপ্ত পলাতক আসামী অনজুকে গ্রেফতার করেছে পুলিশ। সে আন্তঃবিভাগীয় ডাকাত দল লিডার। সে গুনই গ্রামের মৃত এবাদুর রহমান ওরফে ঠান্ডাই মিয়ার ছেলে। বানিয়াচং থানার অফিসার ইনচার্জ মোঃ লিয়াকত আলী’র নির্দেশে পুলিশ পরিদর্শক (তদন্ত) বিশ্বজিৎ দেব, এএসআই মোঃ কামরুল আলমসহ একদল পুলিশ গোপন সংবাদের ভিত্তিতে সিলেট শহরের উপশহরস্থ ১৩ রতনপুর বাজার এলাকায় ৩য় স্ত্রীর বাসা থেকে তাকে গতকাল সকালে গ্রেফতার করে। গ্রেফতারের পরপরই কঠোর নিরাপত্তার মধ্য দিয়ে ডাকাত অন্জুকে বানিয়াচং থানায় নিয়ে আসা হয়। এদিকে ডাকাত অন্জু গ্রেফতারের খবর বানিয়াচংসহ গুনই গ্রামে ছড়িয়ে পড়লে শতশত মানুষ ডাকাত অন্জুকে দৃষ্টান্তমূলক শাস্তির ব্যবস্থা করতে পুলিশ প্রশাসনের প্রতি অনুরোধ জানায়। পুলিশ সূত্রে জানা ...